ԱԺ կանոնակարգով քննիչ հանձնաժողով ստեղծվում է 27 պատգամավորների ստորագրությամբ: ՀՀԿ-ն, իհարկե, մասնատված է, բայց դեռ ինչ որ հենարան ունի ԱԺ-ում և դա օգտագործելու է տարբեր քաղաքական նպատակների համար: Այդ քննիչ հանձնաժողովի ստեղծման հետ կապված մեր միակ անհամաձայնությունն այն էր, որ կանոնակարգում կա սահմանափակում. քննիչ հանձնաժողովում չի կարող քննվել մի հարց, որը գտնվում է քնննության փուլում: Հայտնի գաղտնալսման փաստով հարուցվել է երկու քրեական գործ՝ գաղտնալսողին հայտնաբերելու և գաղտնալսվածերի ծառայողական լիազորություների հնարավոր չարաշահուը պարզելու համար: ՀՀԿ խմբակցությունն ասում է, որ իրենք ուզում են քննել ընդհանուր խնդիրը, ոչ՝ կոնկրետ դեպքը, բայց, ես կարծում եմ, որ հանձնաժողովն այդ քննության ընթացքում անխուսափելիորեն մտնելու է այն հարցերի դաշտը, որոնք նախաքննության շրջանակում են, նախաքննության գաղտնիք են, հանձնաժողով հրավիրվող անձինք՝ պաշտոնյաները, գործով վկաներ են, ու այս իմաստով հանձնաժողովը չի կարողանալու ստանալ տեղեկություններ ու ԱԺ-ին ներկայացնել բովանդակային զեկույց այս հարցով: Ես կողմ կլինեմ, որ այս հարցը ԱԺ-ում մանրամասն քննարկվի ավելի ուշ: